**Hospitalizāciju vietu plāna izmaiņas**

Lai atslogotu SIA “Rīgas Austrumu klīniskā universitātes slimnīca” un VSIA “Paula Stradiņa klīniskā universitātes slimnīca” un nodrošinātu to gatavību pacientu ar COVID-19 aprūpei, V līmeņa ārstniecības iestāžu speciālisti ir definējuši pacientu kategorijas, kas:

1. **no 14.marta ar NMPD brigādi** netiks vestas uz šīm divām universitāšu slimnīcām, bet **tiks nogādātas** tuvākajās pēc profila atbilstošajās **IV, III un II līmeņa ārstniecības iestādēs:**
   1. Onkoloģiskie pacienti, kuri nav aktīvā ārstēšanā un bez izārstēšanās potenciāla, vai paliatīvi, sociāli aprūpējami pacienti;
   2. Hroniski pacienti no Sociālās aprūpes centriem;
   3. Pacientus ar vieglas, akūtas respiratoras slimības pazīmēm;
   4. Hroniska sirds mazspēja NYHA III FK bez akūtas slimības gaitas;
   5. Hipertenzīvās krīzes (steidzami kupējamās) pacientiem ar zināmu hipertenziju
   6. Iepriekš zināma spondiloze ar radikulopātiju;
   7. Iepriekš zināmas bronhiālās astmas vai HOPS paasinājums (izņemot smagus gadījumus).
2. **no 16.marta** pēc V līmeņa ārstniecības iestāžu pieprasījuma **ar NMPD brigādi tiks pārvestas uz faktiskai dzīvesvietai tuvāko zemāka līmeņa stacionāru** (atbilstoši profilam):
   1. Pacienti, kuriem ir beidzies aktīvais ārstēšanas periods un:
      1. nepieciešama stacionāra rehabilitācija, līdz iespējai to veikt specializētā medicīnas aprūpes iestādē (skatīt darba lapu "Rehabilitācijas ā.i.");
      2. tuvinieki nepamatoti atsakās turpināt aprūpi mājās;
      3. nav tuvinieku;
      4. nav vietas sociālās aprūpes īstermiņa gultās;
      5. ir vietas sociālās aprūpes gultās, bet atteiktas, jo pacients kolonizēts (hospitālā flora), ar traheostomu/ PEG;
      6. nepieciešama ilgstoša uzturošā terapija ar mehāniskām atbalsta iekārtām (ilgstoša MPV);
   2. Pacienti, kuri tika nogādāti V līmeņa ārstniecības iestādēs specializētās palīdzības saņemšanai ar pārvešanu no zemāka līmeņa stacionāru, pēc akūta perioda var tikt pārvests uz ārstniecības iestādi - nosūtītāju vai IV līmeņa ārstniecības iestādi atbilstoši profilam ārstniecības pabeigšanai.